Nafarroako Parlamentuko Mahaiak, 2019ko urtarrilaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Dabid Anaut Peña jaunak aurkeztutako galdera, Nafarroako iparraldea Euskal Sagardoa jatorri deituran sartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urtarrilaren 14an

Lehendakaria: Ainhoa Aznárez Igarza

GALDERAREN TESTUA

Dabid Anaut Peñak, EH Bildu Nafarroa talde parlamentarioko parlamentariak, Legebiltzarreko Erregelamenduak adierazten duen bezala, ondoko galdera idatzia egiten dio Nafarroako Gobernuari:

2017. urteko hasieran Euskal Sagardoa Jatorri Deitura sortu zen EAEko administrazioaren eta bertako sagardogileen elkarlanaren ondorioz.

Nafarroako sagardogileen elkarteak eta sagardotarako sagarren ekoizleek, Nafarroako Gobernuko Landa Garapeneko Departamentuarekin bilera batean gai horri buruz hitz egin ondoren, eta 2017ko urtarrilaren 25ean Jesus Ángel García Jimenezek sinatutako instantzia orokor baten bidez, Nafarroako iparraldea ere jatorri deitura horretan sartzeko eskaria egin zezan eskatu zioten Landa Garapeneko kontseilariari.

Eskaera egin zenetik bi urteko denbora tartea igaro ondoren:

Egin al dio Nafarroako Gobernuak eskari ofizialik Eusko Jaurlaritzari Nafarroako iparraldea ere jatorri deitura horretan sar dadin?

Eskari hori egin baldin bada, zein izan da erantzun ofiziala eta zein dira egindako urratsak?

Eskaririk egin ez baldin bada, zein izan da horretarako arrazoia eta, bestalde, eman al zaio horren berri ekoizleei?

lruñean, 2019ko urtarrilaren 9an

Foru parlamentaria: Dabid Anaut Peña